Inte

Inte is e vloeistoffe mè pigmentn of kleurstoff'n, die gebruukt  wordt vor en ippervlak te kleurn en azo en tekst, ofbeeldienge  of ountwerp te produceern. 't Dient vo te schryvn of te têeknen met e penne of busteltje. Deurgoans is inte zwart of blow mo der bestoan ook andere kleurn. Dikkere intn wordn gebruukt by drukwerk en lithografie. 

Inte bestoat uut iplosmiddeln, pigmentn, kleurstoff'n, hars, smeirmiddel en andere stoff'n. 't Zit geweunlik in  flasjes, flacongsjes, intepotjes of ook in vulliengn  vo portepluums of printers (patrôon'n).

Categorie:Teken- en schryfgerief
Categorie:Druktechniek